cs (06:55):  mini dame und herre, de erscht blog im 2008, gschribe vom herr schneider :D  nei also zu thema:  nach enere sehr spontane entscheidig hei mr uns geinigt and bigbang zgo...  denn hei mr abgmacht am halb 9ni ufe bus z magde. d tabea, d cami, d valeria und ich sind denn haltstell lanzeberg igstige, haltestell post  isch denn de raph igstige. natürlich nid nur er...  jedefalls han ich mich näbe drei ältere persone gsässe... wo denn de raph vo einere de litschi ind händ druckt becho het hei denn die sich nur blöd agluegt... naja die hütigi jugend halt...  am bhf z rhf acho hei mr denn dörfe ufe zug warte, wo denn de äntlich cho isch simmer igstige (wer häts dänkt ;)) und sind uf basel gfahre.  döt het de de raphi imene 21 jährige es ticket verchauft, nachhär hei mr wie eigentlich abgmacht in burgerking  welle... aber nei er het zue ka... simmer halt in mac, döt hets aber z vill lüt ka, also hei mr vorrusse gwartet...  wo denn d susi und d carmen cho sind simmer uf sonderträmmli direkt zum st. jakob, isch natürlich voll gse...  vorem st. jakob het minder erwarte vor de kasse kei lüt ka, defür vorem iigang - das isch d folg vom starke vorverchauf...  nach öppe 30 min simmer dinne gse, und nach witere 30 min hei mr unseri chleider in dr gäle garderobe abgeh...  dismol vill besser glöst als  letscht johr!  jä, denn isches los gange... de herr g aus m het natürlich alli kennt. de erscht floor isch joya rennt gse, sound: guet bis sehr guet. nach villne ungwollte type an dr susi und dr carmen hei mr jewils de floor gwächslet in radio basel 1. döt isch grad dj tatana gloffe - sehr guet ufglegt gse!   Nach emene  sehr churze abstächer im hiphop und rnb floor hei mr uns widder im joya rennt igfunde. döt het sone komischi djane ufgleit... zu sehr hc laschtig - het mr gar nid passt... e churzi verschnuufpause in dr arena het denn widder chli ufschwung brocht... so öppe 20 min vor 4 hei mr uns widder im joya rennt igfunde und hei gspannt uf colin gwartet... de raphi het sich übrigens scho vor längerer zit absplittet, so dass nur no d susi, d carmen und ich hauptsächlich döt gse sind. en gwüsse yannik (weiss nüm ob er so  heisst) und d  manu  tabea (kollegin vo dr susi und de carmen) und e kollegin sind au mol zu uns gstosse, sind denn aber immer widder verschwunde gse...  jedefalls het de colin denn hammer ufgleit, calabria, world is mine, nummer 1 mit cover vom this time, und so witer... ich gib ihm  !! D halle isch abgange... in öppe dr  halbzit het sich denn d carmen uf uswächselbank begeh will si kei luscht meh ka het... bis am endi vom collin sind mir denn no blibe...  ups, was ganz vergässe han: 12 fi :D  12fi isch natürlich relativ schnäll gse, will mir "erscht" am halb 11fi hei chönne afo...  ich han denn für d susi und d carmen jewils en passoa orange und mich jewils en wodka whitebull gholt...  leider erscht am 12:03... naja, es git schlimmers uf dr wält...  also, nach em colin, simmer denn relativ schnäll  dusse gse, isch mr vorcho wie 5 min...  dusse hets denn chli disskussione geh betr. taxi oder tram...  s erschte direkttram zum bhf isch voll gse, s nögschte normale zur dreirosebrugg isch normal voll gse, mit dem simmer denn fascht bis zum äscheplatz cho... mir sind denn vorhär usgstiige, will d BVB e betriebsstörig ka het...  am bahnhof acho, hei mr unseri gleis gsuecht und die entsprächende lüt no ihri billet usegloh, ufem gleis 9 & 10 hei mr uns denn in die zwei IR züg ufgsplittet...  ufem wäg nach rhf han ich de lüt no zruggschribe, und de raph het versuecht de opera abezlade was kläglich gschiteret isch...  z rhf acho het denn de raphi im taxi aglüte, 8 persone, dodervo 3 "usländer" usländer meini nid gl. , schneider, merlo und de nachname vo de valeria :D  zwei taxis: 5 inländer, die andere 3 usländer es anders  bi 24 Fr und es paar zerquetschte isch denn de einzelpris vo ca. 5 Fr agmässe gse. bim Hahn het er uns uselo und denn han ich d valeria, d cami, und d tabea  de steil heiwäg uf dr hauptstross richtig lanzenberg in agriff gno... d füess vo de tabea und de cami hei glaub mächtig weh do.... mini bei ebeso...  jo, vorhhär bini no in de chuchi gse han öppis trunke, und jetzt bini öppe sit 25 minute am blog schribe...  zämefassend: han nid erwartet, dass d bigbang doch so guet isch... darum:   also, schöne zäme und guet nacht! (07:21)      RG  muss sege isch relativ sehr usführlich im Schneider sind blog! do fehld fascht nüd me! Wie han ich de Jooreswechsel verbrocht? ich han e Fläsche champagner im "Joja" rennt floor uftribe und sind den 10te höch (ua. julia, fabis und tosca) in main floor gange go astosse! ich han relativ vill geld usegeh, so gfüllsmessig locker 100.- aber wills grad nid wüsse :D Us rücksicht uf e person lön mr de negscht satz weg.... ***  ***** **** **** ****** ****** ****** ***** ****** ********** **** ****** **** *** ****** jajä^^ Teilwis hanis fascht nüme usgallte zum fötele will sie teilwis sau uftringlich gsie sind Zitat: "du bisch do zum schaffe, mach mol" jedefalls hani erwartigsgemäss um die 270 bilder gmacht.. die kiddys chöne warte! Tatana und Colin top suscht hmmm.. Dorum chani nume max   geh!  s heicho isch recht ufwendig  gsie für mini verhältnis, ich heds wäsendlich churzer gmacht :D  jetz isch 13.05 und gang erst mol go Lost luege!